Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa:   12. 6. 2012

N á v r h
Všeobecne záväzného nariadenia mestskej časti Bratislava – Nové Mesto o poskytovaní a úhradách za sociálne  služby

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3.  Návrh VZN

Spracovateľ: 	
Ing. Gabriela Vojtechová 				Stanovisko právnej skupiny:
poverená vedením 				súhlasné
odd. soc. služieb

Jún 2012

Návrh uznesenia

Miestne zastupiteľstvo

s ch v a ľ u j e

Všeobecne záväzné nariadenie mestskej časti Bratislava – Nové Mesto  o poskytovaní a úhradách za  sociálne služby

a)	bez pripomienok
b)	s pripomienkami 

Dôvodová správa

     Mestská časť Bratislava – Nové Mesto je povinná podľa § 110c, ods. 4 zákona č.  50/2012, ktorým sa mení a dopĺňa zákon č. 448/2008 Z.z. o sociálnych službách a o zmene a doplnení zákona č. 455/1991 Z.z. o živnostenskom podnikaní v znení neskorších predpisov, určiť podľa       § 72, ods. 2 zákona o sociálnych službách vo všeobecne záväznom nariadení sumu úhrady za poskytovanie sociálnych služieb najneskôr do 30. júna 2012. Výška doterajšej úhrady za jednotlivé úkony opatrovateľskej služby bola stanovená v rámci „Zásad určovania úhrad za poskytované opatrovateľské služby“, schválené Miestnym zastupiteľstvo Bratislava – Nové Mesto uznesením č. 16/13.2  dňa 22.4.2009.

     Mestská časť Bratislava – Nové Mesto nemá doteraz platné VZN o sociálnych službách, a nie je zriaďovateľom zariadenia opatrovateľskej služby ani denného stacionára, preto v návrhu tohto nariadenia je riešená opatrovateľská služba,  zabezpečovanie odľahčovacej, prepravnej služby, ako aj spôsob zabezpečenia stravovania.

Mestská časť Bratislava – Nové Mesto v Čl. 32 Štatútu hlavného mesta SR Bratislavy má určené pôsobnosti v oblasti sociálnych vecí. Podľa uvedeného v bode 10,    písm. e) poskytuje alebo zabezpečuje poskytovanie sociálnej služby:
-	v zariadení opatrovateľskej služby 
-	dennom stacionári,
-	opatrovateľskej služby
-	prepravnej služby
-	odľahčovacej služby

Mestská časť ako poskytovateľ sociálnych služieb, má povinnosť v súlade s ustanovením § 72, ods.2 zákona o sociálnych službách určiť sumu úhrady za poskytovanú sociálnu službu, spôsob jej určenia a platenia dohodou podľa § 74 v súlade so všeobecne záväzným nariadením, najviac vo výške priemerných ekonomicky oprávnených nákladov tak, aby suma úhrady za túto sociálnu službu poskytovanú v rozsahu podľa § 15, ods. 1 zákona o sociálnych službách bola najmenej vo výške 50 % priemerných ekonomicky oprávnených nákladov spojených s poskytovaním tejto sociálnej služby. 

Vzhľadom na predpokladané navýšenie úhrad za poskytovanú opatrovateľskú službu a výšku dôchodkov jednotlivých občanov mestskej časti navrhujeme výpočet úhrady vo výške 50 % priemerných ekonomicky oprávnených nákladov spojených s poskytovaním opatrovateľskej služby. 
Priemerné ekonomicky oprávnené náklady na 1 hodinu výkonu opatrovateľskej služby v roku 2011 predstavovali v mestskej časti Bratislava – Nové Mesto  výšku 4,56 €. V porovnaní s doteraz platnými „Zásadami určovania úhrad za poskytované opatrovateľské služby“, zmena v navrhovanom VZN bude spočívať v tom, že úkony sa budú poskytovať podľa hodinovej sadzby. Uvedené vyplýva z ekonomicky oprávnených nákladov, ktoré sú vypočítané v súlade so zákonom ako oprávnené náklady na 1 hodinu výkonu ( doteraz boli stanovené fixné ceny za jednotlivé úkony). Táto úprava bude mať vplyv na výšku úhrady za služby a to jej podstatným zvýšením. Napr. donáška obedov sa zvýši z 0,56 € na 1,07 €. Väčší rozsah poskytovaných služieb  sa zvýši napr. z 2,49 €/deň na 7,52 €/deň.

V súlade s § 72, ods. 2 zákona o sociálnych službách, pri výpočte priemerných ekonomicky oprávnených nákladoch, pre poskytovanie opatrovateľskej služby bola priemerovaná opatrovateľská služba z mestskej časti Bratislava – Karlová Ves a Dúbravka. Poskytovateľ sociálnej služby  je povinný priemerovať ekonomicky oprávnené náklady s iným verejným poskytovateľom porovnateľného druhu a formy v územnom obvode príslušnej obce. Tieto náklady predstavujú sumu 4,30 €.

Návrh nariadenia bude vyvesený na úradnej tabuli Miestneho úradu Bratislava – Nové Mesto
a zverejnený na internetovej stránke miestneho úradu. Fyzické a právnické osoby môžu uplatniť pripomienky k návrhu nariadenia.
Toto VZN bolo prerokované v jednotlivých  komisiách a Miestnej rade, dňa 22.5. 2012. V materiáli je zapracovné stanovisko právnej skupiny zo dňa 3.5. 2012.

Všeobecne záväzné nariadenie
Mestskej časti Bratislava – Nové Mesto

č. ...............    
zo dňa  ........................

o poskytovaní a úhradách za sociálne služby

Miestne zastupiteľstvo Mestskej časti Bratislava – Nové Mesto  podľa § 4 ods. 3 písm. p) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, podľa  § 15 ods. 2 písm. a) zákona Slovenskej národnej rady  č. 377/1990 Zb. o hlavnom meste Slovenskej republiky Bratislave v znení neskorších predpisov,  zákona Národnej rady Slovenskej republiky č. 448/2008 Z. z. o sociálnych službách  a  o zmene a doplnení zákona č.455/1991 Zb. o živnostenskom podnikaní v znení neskorších predpisov (ďalej len „zákon“), ako aj v súlade s čl. 32 Štatútu hlavného mesta SR Bratislavy sa uznieslo na tomto všeobecne záväznom nariadení:

Čl. 1
Predmet úpravy

Toto všeobecne záväzné nariadenie (ďalej len VZN) upravuje spôsob poskytovania, alebo zabezpečovanie poskytovania, určenia úhrady, výšku úhrady a spôsob platenia úhrady za sociálne služby.

Čl. 2
Druhy sociálnej služby

a)	opatrovateľská služba
b)	prepravná  služba
c)	odľahčovacia služba
d)	poskytovanie stravovania

Čl. 3
Konanie vo veciach sociálnych služieb

/1/ Konanie o odkázanosti na sociálnu službu sa začína na základe písomnej žiadosti fyzickej osoby o posúdenie odkázanosti na sociálnu službu, ktorá obsahuje:
-	meno a priezvisko, 
-	dátum narodenia, 
-	adresa pobytu, 
-	rodinný stav, 
-	štátne občianstvo, 

      - druh požadovanej sociálnej služby, 
- potvrdenie poskytovateľa zdravotnej starostlivosti o nepriaznivom zdravotnom stave.

/2/ Posudok o odkázanosti na sociálnu službu je podkladom na vydanie rozhodnutia o odkázanosti na sociálnu službu. O odkázanosti na sociálnu službu rozhoduje za mestskú časť ako správny orgán starosta obce.

/3/ Ak fyzická osoba vzhľadom na svoj zdravotný stav nemôže sama podať žiadosť  o  posúdenie odkázanosti na sociálnu službu môže v jej mene a s jej súhlasom podať žiadosť aj iná fyzická osoba.

/4/ Ak má fyzická osoba záujem o poskytovanie sociálnej služby, podáva na Miestny úrad  Bratislava Nové Mesto, písomnú žiadosť o uzatvorenie dohody, ktorá obsahuje:

a)	meno a priezvisko fyzickej osoby, dátum narodenia a adresu jej pobytu,
b)	druh sociálnej služby ktorú požaduje,
c)	potvrdenie o príjme za predchádzajúci kalendárny rok,
d)	vyhlásenie o majetku fyzickej osoby na účely platenia úhrady za sociálnu službu, (príloha č. 4b zákona),
e)	deň začatia poskytovania sociálnej služby a čas poskytovania sociálnej služby,
f)	iné doklady, ktoré sú podkladom na uzatvorenie dohody (rozhodnutie o odkázanosti na sociálnu službu).
/5/ Priebeh   konania vo veci rozhodovania o odkázanosti na sociálnu službu zabezpečuje oddelenie sociálnych služieb miestneho úradu, ktoré eviduje a vedie celú spisovú agendu.
   	  
/6/ Mestská časť poskytuje opatrovateľskú službu  na   základe  písomnej dohody, ktorá obsahuje  zákonom stanovené náležitosti, ktorú je povinná uzatvoriť podľa zákona po nadobudnutí právoplatnosti rozhodnutia odkázanosti fyzickej osoby na sociálnu službu.

7. Fyzická osoba je povinná písomne oznámiť do ôsmich dní zmeny v skutočnostiach   rozhodujúcich na trvanie odkázanosti na sociálnu službu a zmeny v príjmových a majetkových pomeroch, rozhodujúcich na určenie sumy úhrad za poskytnutie sociálnej služby.

8. Osobné údaje, ktoré spracúva mestská časť na účely poskytovania sociálnej služby sú meno a priezvisko, adresa pobytu, dátum narodenia, rodinný stav, štátne občianstvo, údaje týkajúce sa zdravia, údaje o príjme, údaje o majetku.

  9.Mestská časť vedie evidenciu o prijímateľoch sociálnej služby v rozsahu predchádzajúceho odseku vrátane výkazov o opatrovateľskej službe a úhrade za dohodnuté úkony opatrovateľskej služby.

Čl. 4 
Opatrovateľská služba

/1/ Opatrovateľská služba je sociálna služba, ktorá sa poskytuje oprávnenej osobe s  pobytom  v mestskej časti Bratislava – Nové Mesto (ďalej len „mestská časť“) na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu.

/2/ Opatrovateľská služba je sociálna služba poskytovaná fyzickej osobe, ktorá je:

•	odkázaná na pomoc inej fyzickej osoby a jej stupeň odkázanosti je najmenej     II podľa  prílohy  č. 3 a) zákona,
•	odkázaná na pomoc pri úkonoch sebaobsluhy, úkonoch starostlivosti o svoju                                          domácnosť a  základných  sociálnych  aktivitách  podľa  prílohy č. 4 zákona.

/3/ Opatrovateľskou službou sa poskytujú úkony podľa prílohy č. 4  zákona. Rozsah úkonov  na základe sociálnej posudkovej činnosti určuje mestská časť v hodinách. Minimálny rozsah úkonov sebaobsluhy nesmie byť nižší, ako je minimálny rozsah zodpovedajúci stupňu odkázanosti fyzickej osoby posúdený podľa prílohy č.3 zákona, ak sa v dohode o poskytovaní sociálnej služby, poskytovateľ sociálnej služby s prijímateľom sociálnej služby  nedohodne inak.  

/4/ Opatrovateľskú službu nemožno poskytovať fyzickej osobe :
a)	ktorej sa poskytuje celoročná pobytová sociálna služba,
b)	ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu     
c)	ktorej sa poskytuje peňažný príspevok na osobnú asistenciu podľa osobitného predpisu1,
d)	ktorej  je  nariadená  karanténa  pre podozrenie z nákazy prenosnou chorobou a pri ochorení  touto nákazou.

/5/ Bod 4, písm. b) tohto ustanovenia sa  nepoužije, ak fyzickej osobe,  
a)	vykonávajúcej opatrovanie sa poskytuje ústavná zdravotná starostlivosť v zdravotníckom zariadení,
b)	vykonávajúcej opatrovanie sa poskytuje odľahčovacia služba,
c)	ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu, sa poskytuje opatrovateľská služba v rozsahu najviac osem hodín mesačne.

Čl. 5
Poskytovanie opatrovateľskej služby

/1/ Podmienkou poskytovania opatrovateľskej služby je právoplatné rozhodnutie o odkázanosti na túto službu. Rozhodnutie sa vydáva na základe písomnej žiadosti občana mestskej časti. Predpokladom vydania rozhodnutia o odkázanosti na sociálnu službu je posudková činnosť, ktorou je lekárska posudková činnosť a sociálna posudková činnosť.

/2/ Opatrovateľskú službu uvedenú v § 41 zákona možno poskytovať aj pred nadobudnutím právoplatnosti rozhodnutia o odkázanosti na sociálnu službu ak:

-	je život alebo zdravie fyzickej osoby vážne ohrozené,
-	ak fyzická osoba nemá zabezpečené nevyhnutné podmienky na uspokojovanie základných životných potrieb,

/3/ Opatrovateľská služba sa poskytuje na dobu počas splnenia podmienok trvania nároku na tento druh sociálnej služby.

/4/ Opatrovateľská  služba  sa  poskytuje  terénnou  formou  v prirodzenom  domácom prostredí, v  mieste  pobytu občana v mestskej časti, len v  pracovných dňoch  a v pracovnom čase.

/5/ Výkon  opatrovateľskej  služby  zabezpečujú  poverené zamestnankyne/ opatrovateľky/, s ktorými  má mestská  časť uzatvorenú  pracovnú zmluvu.

/6/ V prípade dovolenky alebo pracovnej neschopnosti opatrovateľky,  opatrovateľskou  službou sa  zabezpečujú len nevyhnutné životné úkony. (donáška jedla).

/7/ Poskytovateľ sociálnej služby – mestská časť (ďalej len poskytovateľ) si vyhradzuje právo na personálne a časové zmeny  v rámci zabezpečenia služieb.

/8/  Prijímateľ   je   fyzická   osoba  s   trvalým   pobytom  v  mestskej  časti,  o  ktorej   bolo  rozhodnuté, že jej bude poskytovaná sociálna služba.

Čl. 6
Úhrada za opatrovateľskú službu, spôsob jej určenia a platenia

/1/ Prijímateľ sociálnej služby je povinný platiť úhradu za sociálnu službu v sume určenej v súlade s týmto nariadením. Výška úhrady za sociálne služby môže byť dohodnutá najviac vo výške ekonomicky oprávnených nákladov.

/2/ Základom pre výpočet výšky úhrady za sociálne služby je 50 % priemerných ekonomicky oprávnených nákladov spojených s poskytovaním sociálnej služby.

/3/ Po zaplatení úhrady za sociálne služby musí prijímateľovi zostať mesačne z jeho príjmu 1,3 násobok sumy životného minima pre jednu plnoletú fyzickú osobu.

/4/ Prijímateľ sociálnej služby je povinný poskytovateľovi sociálnej služby – mestskej časti oznámiť výšku svojich príjmov vyhlásením o majetku. Ďalej je povinný v súlade so zákonom ohlásiť do 8 dní zmeny vo výške príjmu, úspor a v hodnote majetku, ktoré sú rozhodujúce na určenie úhrady za sociálnu službu.

/5/ Ak prijímateľ sociálnej služby nesplní povinnosť uvedenú v bode 4 tohto ustanovenia, poskytovateľ nie je povinný pri určení sumy úhrady postupovať podľa bodu 3 tohto ustanovenia. 

/6/Príjem a majetok na určenie úhrady za sociálnu službu sa posudzuje podľa § 72, ods. 11 – 18 zákona.

/7/ Sadzba dennej úhrady sa vypočíta ako súčin príslušnej hodinovej sadzby a počtu poskytovaných hodín opatrovateľskej služby s tým, že výsledný počet hodín sa zaokrúhli smerom nadol,  na celú hodinu, alebo pol hodinu.

/8 Úhrada za opatrovateľskú službu sa za kalendárny mesiac určí ako súčin hodín poskytovaných úkonov sebaobsluhy, úkonov starostlivosti o domácnosť a základných sociálnych aktivít, odsúhlasených prijímateľom sociálnej služby na predpísanom výkaze a ceny za hodinu opatrovateľskej služby.

/9/ Rozsah úkonov opatrovateľskej služby sa určí podľa prílohy č. 4 zákona a po vzájomnej dohode medzi poskytovateľom a prijímateľom sociálnej služby. Vypočíta sa denná úhrada, ktorá sa zaokrúhľuje na dve desatinné miesta   smerom nadol.

/10/ Poskytovateľ dohodne s prijímateľom sociálnej služby poskytovanie konkrétnych úkonov opatrovateľskej služby tak, aby ich trvanie a periodicita zodpovedali rozsahu opatrovateľskej služby dohodnutého v hodinách.

/11/ Platba za sociálne služby sa uhrádza najneskôr do 15 - ho dňa nasledujúceho kalendárneho mesiaca.

/12/ Vyúčtovanie za poskytované sociálne služby sa vykonáva mesačne podľa počtu kalendárnych dní v mesiaci, počas ktorých sa úkony poskytujú a podľa pracovného výkazu o poskytnutej opatrovateľskej službe, podpísaného prijímateľom sociálnej služby.

/13/ Za dni prerušenia poskytovania služby v domácnosti zo strany prijímateľa sociálnej služby a v prípade prerušenia zo strany poskytovateľa sa úhrada za opatrovateľskú službu primerane odpočíta. 

/14/ Úhradu za sociálnu službu môže platiť aj iná osoba na základe písomnej dohody.

/15/ Poskytovateľ je oprávnený jednostranne zvýšiť sumu úhrady za sociálne služby  v prípade, že dôjde k zvýšeniu ekonomicky oprávnených nákladov uvedených v § 72, ods. 5 zákona. O zvýšení sumy úhrady za hodinu opatrovateľskej služby poskytovateľ písomne informuje prijímateľa sociálnej služby a vyzve ho na podpis dodatku k dohode. V prípade ak do 10 dní dodatok nebude podpísaný, dohoda o poskytovaní sociálnych služieb stráca platnosť.

/16/ Ak občan požiada o poskytovanie opatrovateľskej služby bez posúdenia odkázanosti na sociálnu službu, podľa § 51a zákona , platí úhradu vo výške priemerných ekonomicky oprávnených nákladov, spojených s poskytovaním tejto služby, t.j. 4,30 € za hodinu.

/17/ Špecifikácia úkonov opatrovateľskej služby a čas ich trvania tvorí prílohu č.1 tohto VZN.

/18/ Vyhlásenie o majetku fyzickej osoby na účely platenia úhrady za sociálnu službu tvorí prílohu č. 2 tohto VZN.

Čl. 7
Prepravná služba 

/1/ Prepravná služba podľa zákona je sociálna služba poskytovaná fyzickej osobe s trvalým pobytom na území mestskej časti, s ťažkým zdravotným postihnutím, fyzickej osobe s nepriaznivým zdravotným stavom a obmedzenou schopnosťou  pohybu po rovine alebo po schodoch a obmedzenou schopnosťou orientácie, poberateľom invalidného dôchodku, seniorom nad 70 rokov veku s nepriaznivým zdravotným stavom, ako aj osamelej matke s dvoma a viac deťmi, ktorá poberá dávku v hmotnej núdzi.

/2/Občan zdravotne ťažko postihnutý  predkladá  preukaz o ZŤP.

/3/Nepriaznivý  zdravotný  stav   podľa   odseku   1   fyzická   osoba   preukazuje   potvrdením od ošetrujúceho lekára.

/4/Prepravnú službu je možné využiť na území mesta Bratislavy na:
-	prepravu do zdravotníckych zariadení 
-	prepravu na vybavenie úradných záležitostí
-	na spoločenské podujatie, organizované mestskou časťou
-	na nákup základných potravín
-	na kadernícke, pedikérske a iné služby. 

/5/ Prepravná služba sa poskytuje na základe písomnej žiadosti občana vrátane  dokladov:
a)	preukaz o ťažkom zdravotnom postihnutí,
b)	potvrdenie poskytovateľa zdravotnej starostlivosti o nepriaznivom zdravotnom stave,
c)	rozhodnutie o poskytovaní dávky v hmotnej núdzi, vydané Úradom práce, sociálnych vecí a rodiny,

ktorú predkladá na Miestny úrad Bratislava - Nové Mesto, Junácka 1, Bratislava,    na odd. sociálnych služieb. Po posúdení, oddelenie sociálnych služieb vydá oprávnenie na využívanie prepravnej služby.

Prepravná služba sa poskytuje na základe objednávky – telefonickej, písomnej, prostredníctvom informačných technológii, najmenej však 24 hodín vopred u poskytovateľa prepravnej služby - Mestská časť Bratislava - Nové Mesto, Junácka č. 1. 

/6/ Prepravná služba sa neposkytuje občanom , ktorí:
-	poberajú peňažný príspevok na prepravu z Úradu práce, sociálnych vecí a rodiny,
-	poberajú peňažný príspevok na kompenzáciu zvýšených výdavkov, súvisiacich so zabezpečením prevádzky osobného motorového vozidla
-	pracujúcim dôchodcom

/7/ Prepravná služba  sa poskytuje v pracovných dňoch od 7.00 hod - 15,00 hod.

/8/ Žiadosť o prepravnú službu tvorí prílohu č. 3 tohto VZN

Čl. 8
Úhrada za prepravnú službu

/1/ Úhrada za prepravnú službu je 2 € do 10 km. 

/2/ Oprávnená osoba podľa bodu 1 Čl. 7 s mesačným príjmom do 300 € uhrádza za túto službu 1 € do 10 km, s príjmom od 300,10 – 400 € uhrádza 1,50 € do 10 km.

/3/ Nad 10 km je úhrada 0,20 € za každý začatý km.

/4/ Stojné sociálneho taxíka 1 € za každú začatú hodinu.

/5/ Občan sprevádzajúci imobilnú osobu, alebo občana  odkázaného na sprevádzanie je prepravovaný vždy bezplatne.

/6/ Poplatok za sociálny taxík občan uhradí priamo vodičovi, ktorý vydá potvrdenie o vykonanej platbe.

/7/ V prípade objednania a nevyužitia prepravnej služby hradí občan náklady, ktoré vzniknú prevádzkovateľovi prepravnej služby vo výške 1 €.

PODPORNÉ SLUŽBY

Čl. 9
Odľahčovacia služba 

/1/ Odľahčovacia služba podľa  zákona je sociálna služba poskytovaná, fyzickej osobe, ktorá opatruje fyzickú osobu s ťažkým zdravotným postihnutím,  ktorou sa poskytuje alebo zabezpečuje tejto osobe sociálna služba počas obdobia, v ktorom fyzická osoba, ktorá opatruje, nemôže opatrovanie vykonávať.

/2/ Cieľom odľahčovacej služby je umožniť fyzickej osobe, ktorá opatruje nevyhnutný odpočinok na účel udržania jej fyzického a duševného zdravia a prevencie jeho zhoršenia.

/3/ Odľahčovacia služba sa poskytuje na celé dni, najviac 30 dní v kalendárnom roku, v rozsahu najmenej 12 hodín denne.

/4/ Nevyčerpané dni v kalendárnom roku nemožno poskytnúť v nasledujúcom kalendárnom roku.

/5/ Odľahčovacia služba sa zabezpečuje na základe písomnej žiadosti občana, ktorej súčasťou je Rozhodnutie Úradu práce, sociálnych vecí a rodiny o peňažných príspevkoch na opatrovanie fyzickej osoby s ťažkých zdravotným postihnutím.

/6/ Mestská časť zabezpečí odľahčovaciu službu u poskytovateľa sociálnych služieb, ktorým sú zariadenia opatrovateľskej služby v zriaďovateľskej pôsobnosti hlavného mesta SR Bratislavy.

/7/ Žiadosť o zabezpečenie odľahčovacej služby tvorí prílohu č. 4 tohto VZN.

Čl. 10
Jedáleň 
/1/  V jedálni  sa podľa  zákona  poskytuje stravovanie fyzickej  osobe, ktorá
a)	nemá zabezpečené nevyhnutné podmienky na uspokojovanie základných životných potrieb,
b)	má ťažké zdravotné postihnutie alebo nepriaznivý zdravotný stav, alebo
c)	dovŕšila dôchodkový vek.
d)   má trvalý pobyt v mestskej časti.

/2/ Stravovanie sa môže poskytovať aj prostredníctvom donášky stravy do domácnosti fyzickej osoby, ktorá dovŕšila dôchodkový vek a má vydané právoplatné rozhodnutie o odkázanosti na sociálnu službu. Donášku zabezpečuje opatrovateľská služba. 

/3/ Stravovanie pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav a trvalý pobyt v mestskej časti, sa zabezpečuje v súlade so schválenými „Zásadami zabezpečovania poskytovania stravovania ako podpornej služby v mestskej časti Bratislava - Nové Mesto“, ktoré boli schválené Miestnym zastupiteľstvom Bratislava – Nové Mesto dňa 13.12.2011.

Čl. 11

Záverečné ustanovenia 

/1/ Týmto VZN sa rušia Zásady určovania úhrad za poskytované opatrovateľské služby pre obyvateľov mestskej časti Bratislava - Nové Mesto schválené Miestnym zastupiteľstvom mestskej časti Bratislava – Nové Mesto dňa 22. 4. 2009 uznesením č. 16/13.2.

/2/ Toto všeobecne záväzné nariadenie nadobúda účinnosť dňa 1. 7. 2012.

Rudolf   K u s ý
									      starosta
Bratislava, dňa .............								                                                                                                                           

Príloha č. 1   k VZN  č.

Úkony  opatrovateľskej  služby

ÚKONY SEBAOBSLUHY, ÚKONY STAROSTLIVOSTI O DOMÁCNOSŤ
                                   A   ZÁKLADNÉ  SOCIÁLNE  AKTIVITY

Časť  I.

Sebaobslužné úkony                                                                                              Trvanie úkonu

a/  Hygiena 
      1. osobná hygiena                                                                                                                       
  0,5 h	
          -  hygienická starostlivosť o jednotlivé časti tela : ruky ,tvár ,zub , nechty  		
             /holenie, česanie, umývanie, aplikácia krémov , masti/			                           
      2.  celkový  kúpeľ                                                                                                                                    
     1 h	
          -  hygienická starostlivosť o celé telo vo vani , v sprche  s umytím vlasov 	                        

b/  Stravovanie a dodržiavanie pitného režimu 
  0,5 h	
  0,5 h	
  0,5 h	
1.	porciovanie stravy 						                    
2.	obsluha / prinesenie stravy a nápoja na dosah klienta/ 		
3.	kŕmenie a pomoc pri pití 							

 c/  Vyprázdňovanie močového  mechúra a hrubého čreva    
  0,5 h	
  0,5 h	
  0,5 h	
       1. sprievod na toaletu, sprievod z toalety, pomoc pri vyzliekaní a obliekaní                      
       2. účelná očista po toalete						                                        
       3. podanie podložnej misy, močovej fľaše s následným očistením		                                       
           ochrana osobnej a posteľnej bielizne pred znečistením  
            /nasadenie a výmena plienky/						 

d/  Obliekanie, vyzliekanie
  0,5 h	
        1. obliekanie, obúvanie, vyzliekanie, vyzúvanie	                                                                                  

     1 h 	
  0,5 h	
  0,5 h	
  0,5 h	
  0,5 h	
 e/   Mobilita , motorika 
       1. sprievod pri chôdzi /chôdza po rovine, po schodoch /	     
       2. pomoc pri vstávaní z lôžka ,pomoc pri líhaní na lôžko				                          
       3. polohovanie 
       4. pomoc pri manipulácii s predmetmi/uchopenie lyžičky,
           zapínanie gombíkov/						 
       5. obsluha a premiestňovanie predmetov dennej potreby				                          

Časť   II.

 Úkony starostlivosti o svoju domácnosť

     1 h	
     1 h 	
  0,5 h	
  0,5 h	
  0,5 h	
     1 h 	
     1 h 	
     1 h 	
      a/	nákup potravín a iného drobného spotrebného tovaru	 
       b/	príprava jedla , varenie                                                                                                                               
       c/    zohrievanie jedla			                                                                                                
       d/	donáška jedla do domu			                                                                                          
       e/	umytie riadu							                                               
       f/    bežné upratovanie v domácnosti			                                                                     
       g/ 	starostlivosť o bielizeň /pranie, žehlenie /
       h /	starostlivosť o lôžko
        
   0,5 h 	
      1 h	
      1 h 	
     i/	vynášanie drobného odpadu do zbernej nádoby				
     j/	donáška uhlia ,dreva ,vody, vynesenie popola, 
kúrenie vo vykurovacích telesách a ich čistenie                                           
     k/	ďalšie jednoduché úkony spojené s prevádzkou a udržiavaním domácnosti                                          
              (administratívne úkony spojené s vedením domácnosti, napr. zabezpečenie
úhrady platieb) 			                                                                                                   

Časť  III.

 Základné sociálne aktivity

      1 h 	
      1 h 	
      1 h 	
     a/  sprievod
     1.  na lekárske vyšetrenie			
     2.  na vybavenie úradných záležitostí				                                                          
     3. pri záujmových činnostiach                                                                                                                      
 
b / predčítanie pre fyzickú  osobu , ktorá je nevidiaca alebo prakticky nevidiaca 
     najmä pri vybavovaní úradných záležitostí, pri vybavovaní úradnej a
bez úhrady	
     osobnej korešpondencie a pri nakupovaní	         				                      

c/  tlmočenie
     1. pre fyzickú osobu, ktorá je nepočujúca, alebo fyzickú  osobu, ktorá má ťažkú 
bez úhrady	
         obojstrannú  nedoslýchavosť, najmä pri vybavovaní úradných záležitostí, 
         pri návšteve lekára, pri záujmových činnostiach            
          				        										
     2. pre fyzickú osobu, ktorá je hluchoslepá, najmä pri vybavovaní úradných záležitostí , 
         pri vybavovaní úradnej a osobnej korešpondencie a pri nakupovaní,        
bez úhrady	
         pri návšteve lekára, pri záujmových činnostiach				

Časť  IV.

Dohľad pri  úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít
      1 h 	

 a/   potreba dohľadu v určenom čase			
		
neposkytujeme	
  b/  potreba nepretržitého dohľadu							               

									Príloha č. 2 k VZN č.

Vyhlásenie
o majetku fyzickej osoby na účely platenia úhrady za sociálnu službu

Meno, priezvisko, titul ................................................................................................

Rodné číslo a dátum narodenia ...................................................................................

Bydlisko .....................................................................................................................

Vyhlasujem na svoju česť, že vlastním (nevlastním majetok**) v hodnote presahujúcej
10 000 €.
Uvedené údaje sú pravdivé a úplné, som si vedomý/vedomá právnych následkov nepravdivého vyhlásenia, ktoré vyplývajú z príslušných právnych predpisov.
Súhlasím so spracovaním osobných údajov v súlade s článkom 3 bod 4 VZN a v súlade so zákonom č. 428/2002 Z. z. o ochrane osobných údajov.  

V ........................................, dňa ..............................................

................................................................                              ........................................................
     podpis fyzickej osoby					        podpis úradne osvedčil 

** Za majetok sa považujú nehnuteľné a hnuteľné veci, vrátane peňažných úspor, a ak to ich povaha pripúšťa, aj práva a iné majetkové  hodnoty. Za hodnotu majetku je možné považovať len podiel majetku pripadajúci na prijímateľa sociálnej služby a osoby uvedené v § 73, ods.10.

Za majetok sa nepovažujú:
1.	nehnuteľnosť, ktorú prijímateľ sociálnej služby užíva na trvalé bývanie 
2.	nehnuteľnosť, ktorú užívajú na trvalé bývanie:
a)	manžel (manželka) prijímateľa sociálnej služby
b)	deti prijímateľa sociálnej služby
c)	rodičia prijímateľa sociálnej služby
d)	iná fyzická osoba na základe práva zodpovedajúcemu vecnému bremenu,
3.	poľnohospodárska pôda a lesná pôda, ktorú prijímateľ sociálnej služby užíva pre svoju          	potrebu,
2.		garáž, ktorú prijímateľ sociálnej služby preukázateľne užíva,
3.		hnuteľné veci, ktoré tvoria nevyhnutné vybavenie domácnosti, hnuteľné veci, ktorými sú ošatenie a obuv, hnuteľné veci, na ktoré sa poskytla jednorazová dávka v hmotnej núdzi alebo peňažný príspevok na kompenzáciu sociálnych dôsledkov ťažkého zdravotného postihnutia,
4.		osobné motorové vozidlo, ktoré sa využíva na individuálnu prepravu z dôvodu ťažkého zdravotného postihnutia
5.		hnuteľné veci, ak by bol ich predaj alebo iné nakladanie s nimi v rozpore s dobrými
      	mravmi

 Vyhlásenie

Čestne vyhlasujem, že mi nebol poskytnutý príspevok na kúpu motorového vozidla, ani nie som poberateľom príspevku na prepravu  z Úradu práce, sociálnych vecí a rodiny Bratislava.

V Bratislave, dňa ......................

								.....................................................								              podpis												

Vyjadrenie lekára

Priezvisko a meno :

Bydlisko :

Diagnóza a popis zdravotného stavu :

Žiadateľ je:

1. mobilný
2. čiastočne mobilný
3. imobilný

Odporúčam – neodporúčam poskytovanie sociálnej pomoci formou poskytovania prepravnej služby.

Dátum

							..........................................		

							  podpis a pečiatka

										Príloha č. 4 k VZN č.

Mestská časť Bratislava – Nové Mesto

Žiadosť o zabezpečenie odľahčovacej služby

A.	Údaje o žiadateľovi

Meno a priezvisko:					Titul

Dátum narodenia:						Rodné číslo:

Adresa:    Trvalého pobytu:
		  
	           Prechodného pobytu: 	

Rodinný stav:						Telefón:

Štátne občianstvo:

Príbuzenský pomer k opatrovanej osobe:

B.	Údaje o opatrovanej osobe

Meno a priezvisko:					Titul

Dátum narodenia						Rodné číslo

Adresa:	Trvalého pobytu:
		
		Prechodného pobytu:

Číslo posudku úradu práce, sociálnych vecí a rodiny:

Súhlas opatrovanej osoby so zabezpečením odľahčovacej služby:

Meno a priezvisko .....................................................narodený (á) ..........................

     Týmto vyjadrujem svoj súhlas so zabezpečením a poskytovaním odľahčovacej služby  v zariadení opatrovateľskej služby. Zároveň súhlasím so spracovaním osobných údajov, za účelom zabezpečenia tejto služby 

V Bratislave, dňa ..............				podpis opatrovanej osoby

C: Odôvodnenie žiadosti

D: Obdobie poskytovania odľahčovacej služby:

Deň začatia poskytovania odľahčovacej služby. ...................................................

Obdobie trvania odľahčovacej služby : od ...................................     do ..........................

E: Vyhlásenie žiadateľa:

     Vyhlasujem, že som všetky údaje uviedol(a) pravdivo. So si vedomý(á) právnych následkov za uvedenie nepravdivých údajov. 
Súhlasím s vyžiadaním údajov o mojej osobe pre zabezpečenie odľahčovacej služby.

V Bratislave, dňa ............................				...................................
	
								   	    podpis žiadateľa